<classify> WAKAZI wa jiji la Dar es Salaam na wapendwa wao mwishoni mwa wiki walipata fursa ya kufurahia pamoja Siku ya Wapendanao katika hafla maalumu ya unywaji wa mvinyo maarufu kwa jina la Mkeka na Mvinyo.Hafla hiyo iliyofanyika katika hoteli ya Whitesands jijini Dar es Salaam, ilishuhudiwa wakazi hao wakijitokeza kwa wingi sambamba na wapendwa wao ili kufurahia siku hiyo maalum kwa unywaji wa mvinyo unaozalishwa hapa nchini.Mbali na burudani nzuri ya muziki laini kutoka msanii Maximilian Rioba maarufu kwa jina la Milian, kivutio kingine kwenye hafla hiyo kilikuwa ni matumizi ya mikeka ambapo baadhi ya washiriki walipata fursa ya kuketi kwenye mikeka iliyoandaliwa sambamba na meza fupi wakipata vinywaji, vyakula huku wakifuatilia burudani ya muziki iliyokuwa inaendelea.Hii ni hafla yetu ya kwanza ya Mkeka na Mvinyo kati ya hafla nyingine nyingi za aina hii zitakazofanyika Sikukuu ya Pasaka, msimu wa Sabasaba, na mwisho wa mwaka yaani Likizo Time. Tunashukuru kuona hafla hii imepokelewa vizuri na wadau na tunawaahidi mambo mazuri zaidi yanakuja kupitia Mkeka na Mvinyo waendelee kutuunga mkono, alisema Caroline Kirwanda Mratibu wa hafla hiyo kutoka kampuni ya Real PR Solutions RPR.Aidha Kirwanda aliwashukuru wadau muhimu katika kufanikisha hafla hiyo kuwa ikiwemo kampuni ya uzalishaji wa mvinyo ya Alko Vintages ya jijini Dodoma, Hoteli ya Whitesands, Bodi ya Utalii Tanzania, TTB, GS 1, pamoja na kampuni ya ya TSN wazalishaji wa magazeti ya Daily News, HabariLeo na Spotileo.  <topic>: KITAIFA 